**Zwingenberg** estas urbo en la distrikto Bergstraße de la distriktaro Darmstadt en la federacia lando Hesio de Germanio. La urba teritorio estas parto de la feria regiono "Monta Vojo" (germane "Bergstraße"), kiu de la urbo Darmstadt norde vojas suden, ĉe la okcidenta rando de la mezalta montaro Odenvaldo, ĝis la urbo Wiesloch. Zwingenberg estas la plej malnova urbo en la hesia parto de la historia vojo.. Fine de la jaro 2022 la komunumo havis 3698 loĝantojn sur areo de 5,66 kvadrataj kilometroj, kio rezultigas loĝdenson de 1 273 loĝantoj/km².

Geografio
---------

### Situo

Zwingenberg ĉirkaŭ 1810 (pentrita de Wilhelm Merck)
La malnova parto de Zwingenberg kun ĝia urboplaco
### Najbaraj komunumoj

La urbo situas inter la komunumo Alsbach-Hähnlein (distrikto Darmstadt-Dieburg) norde kaj la urbo Bensheim kaj ties norda, historie memstara, urboparto *Auerbach* sude. Tuj okcidente de la urbo komenciĝas la vasta ebenaĵo de la rivero Rejno, tuj oriente komenciĝas la mezmontaro Odenwald. Tuj oriente de la urbo elstaras la monto Melibokus.

### Komponaĵo

Zwingenberg estas kreita de la du centroj de Zwingenberg, kun surfaco de 346 hektaroj, kaj Rodau kun surfaco de 215 hektaroj.

Demografio kaj statistikoj
--------------------------

Ekde la 31-an de decembro 1971, la loĝantara nombro enhavas Rodau.

Loĝantara evoluo| 1622 | 1801 | 1861 | 1885 | 1900 | 1920 | 1946 | 1979 | 1980 | 1990 | 1995 | 2000 | 2004 | 2005 | 2006 | 2007 | 2010 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 600 | 1 052 | 1 531 | 1 515 | 1 638 | 2 100 | 3 148 | 5 030 | 5 150 | 6 076 | 6 493 | 6 777 | 6 972 | 6 963 | 6 877 | 6 814 | 6 731 |

Politiko
--------

Urbodomo de Zwingenberg
### Urbestroj

De 2001 ĝis 2007, Dieter Kullak (nepartiano) plenumis tiun postenon.
Je la baloto de la 25-an de marto 2007, por kiu Kullak ne kandidatiĝis, Doktoro Holger Habich (FDP, sed ankaŭ subtenita de CDU) gajnis.

### Ĝemelurboj

* Francio Pierrefonds, Oise, Francio ekde 1968
* Italio Brisighella, Emilia-Romagna, Italio
* Unuiĝinta Reĝlando Tetbury, Gloucestershire, Britio, Unuiĝinta Reĝlando ekde 1981
* Germanio Eckartsberga, Saksio-Anhalto

Sporto
------

En 2015 finiĝis la konstruo de nova sporto-parko kie ĉiuj loke ludataj sportaj disciplinoj ĉeestas.
Ĝi inkluzivas plurajn teniso-ludkampojn kaj du sportodomojn.

La komunumoparto Rodau posedas ankaŭ ludo-herbejon.

Bergkirche
*Aul*
Trabfakaj domoj en Scheuergasse

Famuloj
-------

* Georg Gottlieb Schmidt

Esperanta vivo
--------------

De la 8-a ĝis la 15-a de aŭgusto 2009, la renkontiĝo Festo organizata de la franca asocio Jefo, kun la helpo de GEJ, okazis en la junulargastejo *Carl-Ulrich*. Kun subteno de la urbodomo kaj de GEJ tiu FESTO fariĝis granda sukceso. Pluraj esperantistoj proksime ligiĝas al la urbeto: ekzemple nur kilometron pli norde, en Alsbach-Hähnlein, vivas la familio de Thomas Pusch kaj Remi Rudaitytė, kaj kvin kilometrojn pli norde, en Seeheim-Jugenheim, la ekologo *Eki Woite*.

Referencoj
----------

1. ↑  TTT-ejo Stadt Zwingenberg je la 5-a de majo 2008

### Literaturo

* Matthias Markert: *Zwingenberg an der Bergstraße und Umland*, ISBN 3-932199-00-6
* Rudolf Kunz: *Die Bergstraße: Der Nördliche Teil. Seeheim, Jugenheim, Bickenbach, Alsbach, Hähnlein, Zwingenberg* (bildoj)
* Fritz Kilthau: *Mitten unter uns: Zwingenberg an der Bergstraße von 1933 bis 1945*, ISBN 3-922781-85-3
* Karl Wilfried Hamel: *Auerbacher Schloß - Feste Urberg - die bedeutendste Burganlage der Obergrafschaft Katzenelnbogen.* AAA-Verlag, Bensheim-Auerbach 1997, ISBN 3-9803139-0-5
* Ludwig März: *Zwingenberg* (persone eldonita bildo-libro)

* Zwingenberg en la Vikimedia Komunejo (Multrimedaj datumoj)
* Kategorio Zwingenberg en la Vikimedia Komunejo (Multrimedaj datumoj)

### Eksteraj ligiloj

* retpaĝaro de la urbo (germane )
* Zwingenberg ĉe la Projekto por Malferma Katalogo (same germane)

|  |  |  |  |
| --- | --- | --- | --- |
| 

| v • d • rurbaj kaj neurbaj komunumoj en la distrikto Bergstraße |
| --- |
| Abtsteinach | Bensheim | Biblis | Birkenau | Bürstadt | Einhausen | Fürth | Gorxheimertal | Grasellenbach | Groß-Rohrheim | Heppenheim (Bergstraße) | Hirschhorn (Neckar) | Lampertheim | Lautertal (Odenwald) | Lindenfels | Lorsch | Mörlenbach | Neckarsteinach | Rimbach | Viernheim | Wald-Michelbach | Zwingenberg | blazono de la distrikto Bergstraße |

 |